BTT molt repartida | Sense Límits Aventura
Home » BTT » BTT molt repartida
La bici tot terreny ocupa l’ample de la Comunitat Valencia durant el cap de setmana
El Llop de Villalonga, l’Open de la CV a Villar o el Superprestigi de Cofrents, el més destacat
Són moltes i molt repartides les carreres de BTT del cap de setmana. La qüestió és que tot és susceptible de tindre un interès especial ja siga per una cosa o per altra. Entre Villalonga, Xiva i Cofrents es reparteixen el màxim interès, però l’agenda dels dos dies be plena i l’hem de desgranar poc a poc.
Amb la notícia de que Villalonga serà la pròxima seu del Campionat Autonòmic de BTT Marató, es disputa diumenge el Llop BTT a la localitat valenciana. Seran 35km de pura mountain bike en un entorn preparat a consciència i on la proximitat del Serpis i el seu voltant fan de la carrera un escenari natural. La prova és la tercera del Circuit de les Comarques Centrals.
Villar, Open de la CV
El diumenge 25 de març es disputa a Villar del Arzobispo el Gran Premi Serrania XCM, que és a més prova puntuable per a l’Open de la Comunitat Valenciana. La distància és de les dures: 61km. L’eixida, a les nou del matí.
Superprestigi a Cofrents
El calendari també ha volgut que es disputa el Superprestigi MTB, que es dóna cita a Cofrents el pròxim diumenge amb la créme de la créme, tant en homes com en dones. I tant d’Espanya com de l’estranger. En homes, tres noms molt destacats: Sergio Mantecón, que porta un 2018 amb grans resultats; David Valero, que ja sap el que és guanyar a Confrents; i el medallista olímpic Carlos Coloma.
Elena Lloret, a l’atac
En dones, l’alacantina Elena Lloret arriba en un bon estat de forma –acaba de ser tercera a Valladolid a l’Open d’Espanya-, i tindrà com a rivals grans corredores com la líder espanyola, la sub-23 Rocío del Alba, o Magda Duran, que es postula com a la gran favorita gràcies a la seua tècnica, que pot afavorir-la a un circuit com el de Cofrents.
Senglars BTT
La 12ª edició de la Marxa Senglas de Sant Joan de Moro ja està ací. Diumenge des de l’Edifici Polifuncional de la localitat castellonenca, arranca la competició amb dos recorreguts. Un de 57km i 1500m/+, puntuable per al VIII Circuit de BTT Muntanyes de Castelló, i el curt de 27km i 500m/+. La carrera passa pels termes de l’Alcora, Borriol i Vilafamés.
Xiva i el Circuit de València
La província de València té el seu Circuit i aquest cap de setmana aterra a Xiva pendent d’un recorregut per a dominadors de la matèria. Es tracta de 35km i 1.300m/+ a una zona bttera per antonomàsia. Comença a les 9.00h, que ja va bé tenint en compte, com ho han de tindre la resta de proves, que dissabte hi haurà el canvi horari.